સુપ્રીમ કોર્ટ અયોધ્યાની રામ જન્મભૂમિ-બાબરી મસ્જિદ જમીનને ત્રણ ભાગોમાં વહેંચનારા 2010ના અલહાબાદ હાઇકોર્ટના ચુકાદા સામે દાખલ અરજીઓ પર આજથી સુનાવણી શરૂ કરશે. ચીફ જસ્ટિસ રંજન ગોગોઈ, જસ્ટીસ સંજય કિશન કૌલ અને જસ્ટીસ કે.એમ.જોસફની પીઠ આ કેસમાં દાખલ અપીલો પર આજે સુનાવણી કરશે. ઉલ્લેખનીય છે કે અયોધ્યા વિવાદ પર અલહાબાદ હાઇકોર્ટની 3 જજની બેંચે 30મી સપ્ટેમ્બર 2010ના રોજ 2:1ની બહુમતી સાથે 2.77 એકરની વિવાદિત જમીનને ત્રણેય પક્ષકાર સુન્ની વક્ફ બોર્ડ, નિર્મોહી અખાડા અને રામ મંદિર વચ્ચે સરખા ભાગે વેંચવાનો આદેશ આપ્યો હતો.